टेनिस के साथ कैमरे में कैद होने के लिए बने हैं स्टीफेनो स्टीपास, देखें उनका यह ख़ास अंदाज़ - Sportswallah Hindi
Home > टेनिस > फीचर्स > टेनिस के साथ कैमरे में कैद होने के लिए बने हैं स्टीफेनो स्टीपास, देखें उनका यह ख़ास अंदाज़
ऑस्ट्रेलियन ओपन में स्टीफेनो स्टीपास ने अपने से 17 साल सीनियर रोजर फेडरर को हराकर टेनिस जगत में सनसनी फैला दी थी। इसके बाद मानो स्टीपास की दुनिया ही बदल गई। ऐसे में जब आप एक रिकॉर्ड तोड़ने वाले खिलाड़ी हैं तो आप खबरों की नज़रों से बच नहीं सकते। दुनिया भर के अखबारों में सुर्खिया बटोरने वाले स्टीपास का फैशन भी उम्दा ही है। इस बात की पुष्टि हम नहीं बल्कि उनके इंस्टाग्राम प्रोफाइल पर पोस्ट की गई उनकी तस्वीरें बखूबी कर रही हैं। युनानी युवक स्टीपास का हर अंदाज़ युवाओं को लुभाता है। हम यहाँ एक नज़र डालेंगे उनके द्वारा पोस्ट की गई उनकी दिलकश तस्वीरों पर।
ऑस्ट्रेलिया में मस्ती के मूड में दिखे स्टीपास (Picture Source :- Instagram)
ऑस्ट्रेलिया स्थित सिडनी के ओपेरा हाउस के पास ली गयी इस सेल्फी में उनका अंदाज़ देखने जैसा था। अपने घने सुनहरे बालों के साथ हलकी सी मुस्कान के बीच ली गयी इस तस्वीर में वो बेहद कूल दिख रहे थे।
ऑस्ट्रेलियन ओपन में स्टीपास का यह अंदाज़ (Picture Source :- Instagram)
ऑस्ट्रेलियन ओपन में एक हाथ में रैकेट उठाये पसीने से तर स्टीपास अपने खुले बालों के साथ बेहद शांत मुद्रा में नज़र आ रहे थे। उनके जीवन में एक नया अध्याय जोड़ने वाली इस प्रतियोगिता में हुई उनकी जीत ने उन्हें रातों-रात बुलंदियों पर पहुंचा दिया था।
स्टीपास का फोटोशूट (Picture Source :- Instagram)
स्टीपास द्वारा हाल ही में पोस्ट की गई इस ब्लैक एंड वाइट तस्वीर में उनका शांत चेहरा बिना कहे बहुत कुछ कह रहा है। अक्सर कहा जाता है कि जब हम लोगों की रंग-बिरंगी तस्वीरें खीचतें हैं तो हम सिर्फ उनके कपड़ों को तस्वीरों में उतारते हैं। लेकिन जब हम किसी की ब्लैक एंड वाइट फोटो खीचते हैं तो हम उस शख्स की आत्मा की तस्वीर खीचते हैं जो बेरंगी होकर भी बहुत कुछ कह जाती हैं। रंग वाकई में रंग न होकर हमारी आत्मीयता को दर्शाते हैं।
स्टीपास की जोशीली आंखे (Picture Source :- Instagram)
ग्रीस के 20 वर्षीय टेनिस स्टार स्टीपास की आँखे बिना कहे बहुत कुछ बयाँ करती दिख रही हैं। इस तस्वीर में उनके खुले सुनहरे बालों और आँखों का मेल बहुत कुछ दर्शाता है। मानो वो किसी बड़े सपनें को साकार करने का सपना देख रहे हों।
अपने एक्शन में स्टीपास (Picture Source :- Instagram)
वो जो भी करते हैं, उसे बड़ी लगन से करते हैं। इस तस्वीर में स्टीपास का यह अंदाज़ किसी भी कैमरे को उनके तरफ देखने के लिए मजबूर कर सकता है। खेल के दौरान उनका यह एक्शन काबिलेतारीफ़ है।
Australian OpenSTYLESTEFANOSTSITSIPASPHOTOGENIC